มีชายแปลกหน้าคล้ายจิตเวชเร่ร่อนมาอาศัยระหว่างซอยเอกชัย 43/2 และ 43/3 ปักหลักพักอาศัยมาตั้งแต่เดือน 11/66 มาถึงตอนนี้ประมาณ 6 เดือนแล้ว มีเก็บขวดเปล่าหรือของที่คนทิ้งแล้วสะสมรวบรวมเพื่อนำไปขาย พอขายมีเงินก็นำเงินไปซื้อยาสูบมาสูบส่งกลิ่นรบกวนคนในบ้านระแวกนี้ที่มีคนแก่และเด็กเล็กอยู่ด้วย เกรงว่าสูดดมนานไปจะเกิดโรคร้ายตามมา จากเดิมในซอยเชื่อม 2 ซอยนี้มีคนสัญจรมากพอควรแต่ตอนนี้ไม่มีใครกล้าเดินแล้ว เนื่องจากกลัวถูกทำร้าย ชายคนนี้อาศัยหลังบ้านของคนที่ไม่มาอยู่อาศัยหลับนอนแต่สร้างปัญหาให้ชาวบ้านตลอดมักจะสูบบุหรี่พวกยาเส้นจัดมาก จนชาวบ้านระแวกนี้ต้องทนดม ดมกลิ่นจนปวดหัวมาก ชาวบ้านบ่นตามๆกันว่ารับไม่ได้ สังเกตว่ามีคนแปลกหน้าอื่นมาคุยด้วย บางครั้งเดินมา ขี่จักรยานมา ขี่มอเตอร์ไซค์มาเข้ามาสนทนาและหยิบยื่นของบางอย่างให้กัน เห็นบ่อยมาก ไม่แน่ใจว่าเป็นยาเสพติดหรือไม่  เพราะเห็นชายเร่ร่อนใช้ผ้าห่มคลุมโปงปิดบังร่างกายนั่งอยู่กับที่ที่เป็นมุมอับหรือบริเวณถังขยะเป็นเวลานานและมีกลิ่นโชยออกมาจากผ้า ไม่รู้ว่าแอบเสพสารเสพติดอยู่หรือไม่ ต้องการให้เจ้าหน้าที่พาไปตรวจสารเสพติด แถมชายเร่ร่อนคนนี้อารมณ์ไม่ปกติ ตกดึกจะพูดคนเดียวขว้างปาขวดและสิ่งของดังมากได้ยินเสียงแก้วแตกประจำ  พอเวลาเช้าก็จะมีนั่งเผาวัตถุเคมี เช่น ยางหรือพลาสติกหรืออะไรไม่แน่ใจเพราะเห็นแต่กองไฟและควันโขมง จนเข้าใจว่ามีไฟไหม้บริเวณใกล้ๆเพราะควันเยอะมาก มีการเผากระดาษที่มีไฟลุกอยู่หย่อนลงไปในท่อระบายน้ำ เกรงว่าในท่อถ้ามีก๊าซมากจะระเบิดขึ้นมาได้เนื่องจากอากาศร้อนมาก ชาวบ้านระแวกนี้ไม่สามารถจัดการอะไรได้ อยากให้ไปจากบริเวณนี้   เคยพูดขอร้องว่าอย่ามาสูบบุหรี่บริเวณนี้ หรืออย่ามาเผาสารเคมีบริเวณนี้ เขาก็ทำท่าทางไม่พอใจ โวยวายออกมา แถมไม่ทำตามที่ร้องขอ ไม่รู้จะทำอย่างไร เคยเห็นในข้าวของที่สุมๆไว้มีของมีคมเช่น มีด กรรไกร ซุกซ่อนไว้ด้วย ต้องการให้เจ้าหน้าที่รัฐหน่วยงานใดก็ได้ช่วยนำคนจรคนนี้ไปอยู่ที่อื่นด้วย เพราะคนระแวกนี้กลัวได้รับอันตรายมากๆค่ะ รบกวนเจ้าหน้าที่ด้วยนะคะ ไม่รู้จะขอความช่วยเหลือจากใครจริงๆ 
                          ขอบคุณมากๆค่ะ